Mestská časť Bratislava – Dúbravka

Materiál na 18. rokovanie
Miestneho  zastupiteľstva 
Dňa 9. júna 2009

Informácia o plnení uznesení  miestneho zastupiteľstva
___________________________________________________________________

							

Predkladateľ                                                                        Materiál obsahuje :

PhDr.František Guth						1. Návrh uznesenia
                                                                                               2. Dôvodová správa
prednosta 					                        3. Informácia o plnení uznesení

Zodpovedný  		

JUDr. Eva Kostolányiová
vedúca  organizačného oddelenia

Spracovateľ 

JUDr. Eva Kostolányiová
vedúca  organizačného oddelenia

Materiál obsahuje informáciu o plnení uznesení , ktoré vyplynuli z  9.,10.,12. ,13.
14. 15.a16. a 17. zasadnutia Miestneho zastupiteľstva mestskej časti Bratislava - Dúbravka,  pričom informuje o spôsobe plnenia tých uznesení, ktoré obsahovali  uznesenia ukladacieho charakteru, prípadne schvaľovali úkony na ďalšie plnenie.
Na splnenie uznesení je potrebné určitá lehota, hlavne v prípade, keď na plnení participuje aj tretí subjekt, ktorým je právnická, resp. fyzická osoba. 

S cieľom vyhnúť sa formálnej kontrole plnenie, bola prijatá  forma kontroly plnenia uznesenia tak, že sa priebežne na zasadnutí miestneho zastupiteľstva vyhodnocujú splatné  a  splnené uznesenia (pri ostatných sa konštatuje termín splatnosti).

 V zmysle Uznesenia MZ  písm.  C. 319/2009 bod 1  sa spracovaná  informácia rozdeľuje  na časť splnené uznesenia a nesplnené uznesenia – vždy v rámci informácie o plnení za jednotlivé zasadnutia miestneho zastupiteľstva, aby bola  odsledovateľná chronológia  plnených uznesení miestneho zastupiteľstva.
V súvislosti s kategóriou NESPLNENÉ uznesenia, treba podotknúť, že stanovisko tretej osoby, vyjadrenie znalca, pripomienkovanie návrhu zmluvy  a pod. sú  dôvody, prečo plnenie uznesenia vyžaduje určitý čas, keďže  kontinuálne nadväzuje  aj na činnosť iných subjektov a nie je odvodené len od činnosti miestneho úradu. Preto poukazujeme na to, že  po prijatí uznesení miestneho zastupiteľstva  sa vždy  vo veci konalo,  a ako vyplýva z informácie, všetky nesplnené uznesenia sú  v riešení, čiže vo veci sa koná.

Na záver je potrebné poukázať na skutočnosť, že poslanec miestneho zastupiteľstva je oprávnený  vyžiadať si od miestneho úradu informáciu o plnení  konkrétneho uznesenia, prípadne osobne na miestnom úrade zistiť stav jeho plnenia. 

 

Miestne zastupiteľstvo mestskej časti Bratislava- Dúbravka

b e r i e    n a    v e d o m i e

Informáciu o plnení uznesení    miestneho zastupiteľstva.

                                                      P l n e n i e  u z n e s e n í

z   9. zasadnutia   Miestneho zastupiteľstva Mestskej časti Bratislava – Dúbravka

zo  dňa  19. februára  2008

SPLNENÉ UZNESENIA:     

k bodu č. 4 : Návrh dodatku č. 25 k Zmluve o nájme tepelno – energetických zariadení  
a rozvodov tepla , č. 121/1994, v mestskej časti  Bratislava – Dúbravka

Uznesenie  MZ  č. 160/2008

Miestne zastupiteľstvo
A. berie na vedomie 
Materiál : „Návrh dodatku č. 25 k  Zmluve o nájme tepelno – energetických zariadení a rozvodov tepla č.121/1994, v mestskej časti. Bratislava – Dúbravka“.

B. odporúča 

1. Starostovi mestskej časti Bratislava –Dúbravka, podpísať  
Dodatok č. 25 k  Zmluve o nájme tepelno – energetických zariadení a rozvodov tepla č.121/1994, v mestskej časti. Bratislava – Dúbravka, uzatvorený s firmou Dalkia a.s.

2. odbornej komisii prerokovať v termíne  do júna 2008, možnosť vypracovania  novej zmluvy  s fi. Dalkia a.s. tak, aby v nej boli zahrnuté všetky dodatky k  súčasne  platnej zmluve. 

Plnenie :úloha splnená

Možnosť vypracovania  novej zmluvy  s fi. Dalkia a.s. tak, aby v nej boli zahrnuté všetky dodatky k  súčasne  platnej zmluve bola predmetom viacerých rokovaní odbornej skupiny pre energetiku  za spoluúčasti aj zástupcov spoločnosti Dalkia,a.s..
Na základe týchto rokovaní bol spracovaný konečný návrh odporúčaní, ktoré požadujeme premietnuť do návrhu novej Zmluvy o nájme TEZ a ktoré boli predložené listom starostu m.č. spoločnosti Dalkia,a.s.

                                                                   Plnenie uznesení 

z   10. zasadnutia   Miestneho zastupiteľstva Mestskej časti Bratislava – Dúbravka

zo  dňa  15. apríla  2008

SPLNENÉ UZNESENIA:

k bodu č. 14 : Návrh na rekonštrukciu odovzdávajúcej stanice tepla pre ZŠ Beňovského 

Uznesenie MZ č. 193/2008

Miestne zastupiteľstvo 

B. ukladá 

prednostke miestneho úradu, v termíne do septembra 2008 zabezpečiť projekt , dodávateľa a finančné prostriedky na rekonštrukciu sekundárnych rozvodov pre ZŠ Beňovského, v nadväznosti na  rekonštrukciu OST, ktorú bude realizovať Bratislavská teplárenská akciová spoločnosť.

C. súhlasí
 
v prípade negatívneho stanoviska  primátora hl. mesta SR Bratislavy zabezpečovať rekonštrukciu OST pre ZŠ Beňovského z prostriedkov a v réžii mestskej časti Bratislava Dúbravka (projekt, dodávateľa , finančné prostriedky) podľa bodu :

a)	rekonštrukciu zabezpečiť len pre dodávky tepla a teplej vody pre objekt ZŠ 
Beňovského, (PSA si musí zabezpečiť vlastný zdroj)

respektíve :

b)	rekonštrukciu zabezpečiť komplexne aj pre objekt PSA Bullova ktorej zriaďovateľom je Bratislavský samosprávny kraj, z následným  vymáhaním  alikvotného podielu finančných prostriedkov na jej realizáciu.

Plnenie:

V súčasnosti  je spracovaný projekt na rekonštrukciu OST pri ZŠ Beňovského komplexne a počíta  so zásobovaním teplom aj pre objekt PSA Bullova . Projekt bol predložený na vyjadrenie spoločnosti Bratislavská teplárenská akciová spoločnosť, ktorá technológiu OST po realizovaní rekonštrukcie odkúpi a bude ju prevádzkovať.
Po zaslaní stanoviska bude  v priebehu júna 2009 začatá fyzická časť rekonštrukcie.

NESPLNENÉ  UZNESENIA – v riešení:

k bodu č. 20 : Návrh na predaj časti pozemku parc.č. 3175/7 k.ú. Dúbravka o výmere 814 m2 – lokalita Dražická

Uznesenie MZ č. 230/2008

Miestne zastupiteľstvo

schvaľuje

predaj časti pozemku parc. č. 3175/7 k. ú. Dúbravka o výmere 814 m2  za kúpnu cenu 
2001,- Sk/m² Kataríne Barboríkovej s podmienkami:
1.	zriadiť vecné bremeno – právo prechodu cez predmetný pozemok na priľahlé parcely, 
2.	upraviť  predkupné právo v prospech predávajúceho za rovnakú kúpnu cenu  za akú bola časť pozemku predaná,
3.	doplatiť  nájomné od 21.2.2008, po vypracovaní odčleňovacieho GP č. 8/2008,  doterajšiemu nájomcovi  za  rozdiel vo výmere, ktorá činí 198 m² .

Plnenie :Úloha v riešení. Miestny úrad požiadal dňa  5.8. 2008 primátora hl. mesta SR Bratislava o udelenie súhlasu k prevodu .Žiadosť bola dňa 6.10.2008, na výzvu hl. mesta SR, doplnená o geometrický plán.  Stanovisko primátora nebolo zatiaľ doručené. 

              

                                                      P l n e n i e  u z n e s e n í

z   12. zasadnutia   Miestneho zastupiteľstva Mestskej časti Bratislava – Dúbravka

zo  dňa  8.júla  2008
________________________________________________________________________

SPLNENÉ  UZNESENIA :

k bodu č. 6 :  Správa o výsledkoch kontroly inventarizácie 2007

Uznesenie MZ č. 240/2008

Miestne zastupiteľstvo

   4. Umelecké diela – zabezpečiť znalecké posudky na umelecké diela a ich pasporitzáciu do    
       31.12. 2008

Plnenie:   Úloha splnená. Znalecké posudky a pasportizácia umeleckých diel boli vypracované.        

NESPLNENÉ UZNESENIA – v riešení:

k bodu č. 10 :  Návrh na zrušenie uznesenia MZ č. 359 zo dňa 14.12.2004

( plnenie sa vzťahuje na :Uznesenie MZ č. 244/2008  ako aj na Uznesenie MZ č.269/2008 zo 16. zasadania MZ )

Uznesenie MZ č. 244/2008
Miestne zastupiteľstvo
A.	ukladá
prednostke miestneho úradu

2. zabezpečiť UŠ  Tavarikova osada s termínom začatia prác v roku 2009.

k bodu č. 17 : Informácia o ďalšom postupe riešenia nepovolených stavieb na území M.č. Bratislava - Dúbravka

Uznesenie  MZ  č. 269/2008
B. žiada
starostu mestskej časti 
zabezpečiť zonálnu dokumentáciu  na dotknuté územia 

Plnenie (uznesenie MZ č.244/2008 a č.269/2008) : úloha v riešení. Bolo vyhlásené   verejné obstarávania, na vypracovanie UŠ štúdie  Tavarikova osada, avšak žiadny záujemca sa neprihlásil. Starosta mestskej časti menoval odbornú komisiu  na zebezpečenie ďalšieho riešenia stanovenej úlohy.

                                                       P l n e n i e  u z n e s e n í

z   13. zasadnutia   Miestneho zastupiteľstva Mestskej časti Bratislava – Dúbravka

zo  dňa  16. septembra  2008

SPLNENÉ UZNESENIA  :   

 k bodu č. 1 : Informácia o plnení uznesení MZ

Uznesenie  MZ  č. 253/2008
Miestne zastupiteľstvo

B. ukladá
prednostke miestneho úradu  zabezpečiť:

1. uzavretie zmluvy o prenájme  záhradky p.č. 3175/9 (časť parcely 3175/60) o ploche 
457 m² podľa GP č.5635/99, v lokalite Dražická  so žiadateľom vedenom v poradovníku
záujemcov o prenájom záhrady  (k uzneseniu MZ č. 110/2007)

Plnenie:
Úloha splnená .Dňa 6. 5. 2009  bola podpísaná  nájomná zmluva s nájomcom  Ferdinandom Peškom. 

NESPLNENÉ UZNESENIA – v riešení:

k bodu č. 6 : Urnový háj pri kostole sv. Kozmu a Damiána

Uznesenie  MZ  č. 258/2008

B. žiada
starostu mestskej časti zabezpečiť komplexné riešenie územia obstaraním urbanistickej štúdie ako podkladu pre zmenu ÚPN mesta Bratislavy, s možnosťou rozšírenia cintorína

Plnenie:  Úloha sa priebežne plní.

                                                P l n e n i e  u z n e s e n í

zo   14. zasadnutia   Miestneho zastupiteľstva Mestskej časti Bratislava – Dúbravka

zo  dňa  4.november  2008
––––––––––––––––––––––––––––––––––––––––––––––––––––––––––––––––––––––––––

 SPLNENÉ UZNESENIA :

k bodu č. 17 : Návrh na predaj časti pozemku parc.č. 213/9, lokalita Brižitská ul., žiadateľovi  Martinovi Moškovi, Pod záhradami 64

Uznesenie  MZ  č. 292/2008

Miestne zastupiteľstvo
schvaľuje
predaj 57 m² z pozemku parc.č. 213/9, lokalita Brižitská ul., žiadateľovi  Martinovi Moškovi, Pod záhradami 64 za cenu  2000.- Sk (66,40 €) za m² s podmienkou vybudovania turistického chodníka (schodiska) v požadovanej kvalite na náklady žiadateľa. Po vytýčení pozemku na odpredaj budú siete uložené  na náklady p. Dodoka do 30.júna 2009 na ploche verejného pozemku. Po položení sietí musí prísť k realizácii schodiska.

Plnenie: Úloha splnená. Kúpno-predajná zmluva o predaji pozemku bola so žiadateľom podpísaná 21. mája 2009.

k bodu č. 18 : Informácia o príprave predaja pozemku parc.č. 1839/1 k.ú. Dúbravka Petrovi Rakúsovi 

Uznesenie  MZ  č. 293/2008

Miestne zastupiteľstvo
B. schvaľuje
predaj pozemku parc. č. 1839/1 k. ú. Dúbravka o výmere 612 m2 Petrovi Rakúsovi za 1000Sk/m² t.j. 33,19 €/m²  s podmienkou  zriadenia predkupného práva mestskej časti.

Plnenie: proces predaja  pozemku bol ukončený bez uzavretia kúpno-predajnej zmluvy , z dôvodu nesúhlasu žiadateľa s navrhovanou kúpnou cenou.

 NESPLNENÉ – v riešení:

k bodu č. 9 : Zoznam pamätihodností mestskej časti

Uznesenie MZ č. 284/2008

Miestne zastupiteľstvo

B. ukladá
prednostovi miestneho úradu

1.	požiadať majiteľov pamätihodností zachovávať a udržiavať pamätihodnosti v súlade s princípmi ochrany ich kultúrnych historických hodnôt

Plnenie:  úloha v riešení. Skúmajú sa vlastnícke  vzťahy k pamätihodnostiam, ide o pomerne zložitý proces) kde z 27 evidovaných pamätihodností 1. A kategórie – hmotné nehnuteľné len 4 majú  identifikovaného vlastníka, vlastníctvo ostatných pamätihodností  je neznáme.

                                                       P l n e n i e  u z n e s e n í

z  15. zasadnutia   Miestneho zastupiteľstva Mestskej časti Bratislava – Dúbravka

zo  dňa  9.12.  2008

__________________________________________________________________________

 SPLNENÉ UZNESENIA:

k bodu č. 19 : Návrh na predaj obecného bytu vo vlastníctve mestskej časti Bratislava- Dúbravka užívateľovi Martinovi Pavlíkovi

Uznesenie  MZ  č. 312/2008

Miestne zastupiteľstvo 
schvaľuje
	predaj obecného bytu vo vlastníctve M.č. Bratislava – Dúbravka užívateľovi Martinovi Pavlíkovi, byt č. 46, Drobného 14, Bratislava – Dúbravka za cenu určenú minimálne podľa aktuálneho znaleckého posudku.

Plnenie:  Kúpno - predajná zmluva bola vypracovaná, avšak kupujúci nepristúpil k jej podpisu, z dôvodu nesúhlasu s cenou určenou znaleckým posudkom.
Proces predaja obecného bytu bol ukončený bez uzavretia zmluvy.

NESPLNENÉ -v riešení:

  

k bodu č. 7 : Návrh dopravného riešenia statickej a dynamickej dopravy na Nejedlého ulici

Uznesenie  MZ  č. 301/2008

Miestne zastupiteľstvo 
A/ súhlasí
s riešením statickej a dynamickej dopravy na Nejedlého ulici podľa  variantu č.4 

B/ ukladá
prednostovi miestneho úradu
zabezpečiť vypracovanie projektovej dokumentácie riešenia statickej a dynamickej dopravy na Nejedlého ulici, vrátane rozpočtu a prerokovania v Operatívnej komisii oddelenia dopravy Magistrátu hlavného mesta SR Bratislavy, u oprávneného projektanta dopravných stavieb, v zmysle odsúhlaseného  variantu  č. 4, v termíne do30. júna 2009.    

Plnenie: úloha splatná  30.júna 2009

	

                                                    P l n e n i e   u z e s e n í 

zo 16. zasadnutia   Miestneho zastupiteľstva Mestskej časti Bratislava – Dúbravka  
                                                        konaného  10. februára 2009

SPLNENÉ  UZNESENIA:

k bodu č. 3 : Stanovisko Úradu pre reguláciu sieťových odvetví k zvyšovaniu cien tepla spoločnosťou Dalkia, a.s. v roku 2008

Uznesenie  MZ  č. 321/2009

B. ukladá
pripraviť konkrétny návrh na riešenie ďalšieho postupu na zabezpečenie tepla  v mestskej časti.                                                                                             T.: 7.4.2009
                                                                                                     Z:  prednosta  Miestneho úradu 

Plnenie: Úloha splnená. V nadväznosti na plnenie uvedeného uznesenia (bod B) bol spracovaný a na 17. zasadnutí MZ dňa 7.4.2009 prerokovaný materiál : Informácia o príprave riešenia ďalšieho postupu na zabezpečenia tepla v mestskej časti Bratislava-Dúbravka. K materiálu bolo prijaté uz. MZ č. 342/2009, ktorým bolo odporučené starostovi m.č. začať rokovanie so spoločnosťou Dalkia,a.s. o uzatvorení novej Zmluvy o nájme TEZ v súlade s odporúčaniami, ktoré boli súčasťou tohto uznesenia.

k bodu č. 15 : Návrh na predaj pozemkov parc.č. 1556/1 a 1556/6 k.ú. Dúbravka žiadateľovi Ing. Štefanovi Chamrazovi, lokalita ul. Juraja Hronca 

Uznesenie  MZ  č. 330/2009

Miestne zastupiteľstvo 
schvaľuje
predaj pozemku parc.č. 1556/1 a 1556/6 k.ú. Dúbravka spolu o výmere 246 m2  Ing. Štefanovi Chamrazovi za kúpnu cenu  160 € /m²   

Plnenie:   Žiadateľ  listom z 27.2.2009 požiadal o prehodnotenie výšky
 navrhovanej kúpnej ceny, tak aby bola pre neho, ako kupujúceho akceptovateľná.
Následne kupujúci nepristúpil ku kúpe, z dôvodu nesúhlasu s cenou určenou znaleckým posudkom.
Proces predaja pozemkov  bol ukončený bez uzavretia zmluvy so žiadateľom.

NESPLNENÉ UZNESENIA –v riešení:

k bodu č. 7: Informácia o činnosti útvaru kontroly

Uznesenie  MZ  č. 325/2009
Miestne  zastupiteľstvo

C. ukladá
prednostovi  Miestneho úradu vypracovať návrh riešenia riadenia kultúry v Mestskej časti Dúbravka, s cieľom zvýšenia ekonomickej efektívnosti (zníženia nákladov) mestskej časti od roku 2010.Pri návrhu vyhodnotiť a využiť najvýhodnejší variant podľa možností uvedených  hlavnou kontrolórkou mestskej časti Ing. Záthureckou v správe z kontroly Domu kultúry Dúbravka v časti IV.- alternatívny postup zriaďovateľov.
                                                                                          T: zasadnutie MZ november 2009
                                                                                          Z:  prednosta Miestneho úradu
 Plnenie: úloha splatná v mesiaci november 2009

bodu č. 11: Informácia o vrátení kúpnej ceny 53 601,54 € s príslušenstvom z neplatnej kúpnej zmluvy  uzatvorenej medzi Mestskou časťou Bratislava-Dúbravka a Igorom Hlavajom s manželkou.

Uznesenie  MZ  č. 327/2009

Miestne zastupiteľstvo 

A. berie na vedomie
informáciu o vrátení kúpnej ceny 53 601,54 € ( 1 614 800,- Sk ) s príslušenstvom, z neplatnej kúpnej zmluvy č. 205/1998 uzatvorenej medzi Mestskou časťou Bratislava-Dúbravka a Igorom Hlavajom s manželkou

B. ukladá 
prednostovi miestneho úradu pripraviť na zasadnutie miestneho zastupiteľstva návrh na úpravu rozpočtu mestskej časti

Plnenie: príslušná úprava   bude zahrnutá v položke Rezervný fond v návrhu na 1. úpravu rozpočtu mestskej časti , ktorý bude predložený na  zasadnutí miestneho zastupiteľstva v mesiaci  júl 2009

k bodu č. 14 : Návrh na predaj pozemkov parc. č. 17/2 a časti pozemku parc.č. 18/1, Horárska studňa, Ladislavovi  Marušiakovi  

Uznesenie  MZ  č. 329/2009

Miestne zastupiteľstvo 
schvaľuje
predaj pozemku žiadateľovi Ing. Ladislavovi Marušiakovi bytom Ul. Poláka č. 5, Martin,  parc. č. 17/2 o výmere 66 m2, zastavané plochy a nádvoria a časť pozemku parc. č. 18/1, zastavané plochy a nádvoria o výmere cca 67 m2 (výmera bude spresnená po vyhotovení geometrického plánu) k.ú. Dúbravka ,  vedené na liste vlastníctva č. 847 v prospech vlastníka Hlavné mesto SR Bratislava a zverený do správy Mestskej časti Bratislava–Dúbravka protokolom č. 19 z  23.9.1991, situovaný na ulici K Horárskej studni .
      Ku kúpnej zmluve treba vyhotoviť geometrický plán na oddelenie výmery cca 67 m2  od parcely číslo 18/1 na vlastné náklady kupujúceho, za kúpnu cenu minimálne  149,37 € za m2.

Plnenie: úloha v riešení. Miestny úrad  dňa 13.3. 2009  obdržal vyjadrenie z magistrátu hl. mesta SR, v ktorom žiada  o odôvodnenie prevodu pozemkov v prospech menovaného, nakoľko nie je vlastníkom susedných pozemkov.
Zároveň žiada o vyhotovenie geometrického plánu. Geometrický plán bol vyžiadaný, avšak dosiaľ žiadateľ geometrický plán nedoložil.                          

k bodu č. 16 : Návrh na predaj pozemku parc.č. 1536/43 k.ú. Dúbravka žiadateľke Ing. Viere Prelecovej

Uznesenie  MZ  č. 331/2009

Miestne zastupiteľstvo 
schvaľuje
predaj pozemku žiadateľke Viere Prelecovej, bytom Starobystrická č. 45, Zálesie,  parc.č. 1536/43 o výmere 1 m2, zastavaná plocha ,  vedený na liste vlastníctva č. 847 v prospech vlastníka Hlavné mesto SR Bratislava a zverený do správy Mestskej časti Bratislava–Dúbravka protokolom č. 19 z 23.9.1991, situovaný na ulici Jura Hronca, za kúpnu cenu minimálne  200 € /m².

Plnenie: úloha v riešení. Miestny úrad požiadal primátora hl. mesta SR Bratislava o udelenie  súhlasu k prevodu, ktorý  primátor hl. mesta SR Bratislava , zároveň bola žiadateľka vyzvaná k doplneniu identifikačných údajov. 

k bodu č. 17 : Návrh na predaj pozemku parc.č. 1631/12 k.ú. Dúbravka žiadateľovi  Liborovi Zárišovi

Uznesenie  MZ  č. 332/2009

Miestne zastupiteľstvo 
schvaľuje
predaj pozemku žiadateľovi Liborovi Zárišovi, bytom Ľanová č. 12, Bratislava,  parc. č. 1631/12 o výmere 304 m2,  ostatná plocha ,  vedený na liste vlastníctva   č. 847 v prospech vlastníka Hlavné mesto SR Bratislava a zverený do správy Mestskej časti Bratislava–Dúbravka protokolom č. 19 z  23.9.1991, situovaný v Tavarikovej kolónii, za kúpnu cenu minimálne podľa znaleckého posudku.

Plnenie: úloha v riešení. Miestny úrad požiadal primátora hl. mesta SR Bratislava o udelenie  súhlasu k prevodu. 

                                             

	P l n e n i e   u z n e s e n í

zo  17. zasadnutia   Miestneho zastupiteľstva Mestskej časti Bratislava–Dúbravka

konaného  7. apríla 2009

K bodu 1 Informácia o plnení uznesení 9. - 16. rokovania miestneho zastupiteľstva 

Uznesenie  MZ  č. 335/2009

Miestne zastupiteľstvo
B. mení
Uznesenie MZ č. 314/2008 bod B. nasledovne:
„Miestne zastupiteľstvo 
 ukladá 
 prednostovi miestneho úradu zabezpečiť technickú realizáciu osadenia pamätnej tabule JUDr.   Gustáva Husáka na Jadranskú ulicu v mestskej časti Bratislava – Dúbravka.
                                                                                                    T.: do 31.mája 2009 „

	Plnenie:	  Vzhľadom na  list doručený prednostovi Miestneho úradu  od ústredného tajomníka KSS Jozefa Artima, je  uznesenie  irelevantné a jeho  splnenie  je nevykonateľné.  
Viď doručený list:

---- Original Message ----- 
From: "Sekretariat" <sekr@kss.sk>
To: <guth@dubravka.sk>
Sent: Monday, September 15, 2003 11:48 PM
Subject: (bez předmětu)

 Vážený pán prednosta,
 dovoľte, aby som Vám tlmočil poďakovanie vedenia našej strany za ochotu 
 Miestneho zastupiteľstva riešiť otázku zviditeľnenia jednej z najväčších 
 osobností našich novodobých dejín, Dr. G. Gusáka, rodáka z Dúbravky. No 
 priestor, ktorý zastupiteľstvo schválilo pre umiestnenie pamätnej tabule, 
 je podľa nášho názoru veľmi nedôstojné a preto ju sťahujeme s 
 presvedčením, že v blízkej budúcnosti, za dobrej spolupráce, tak ako 
 doteraz, uvedený problém vyriešime.
 S úctou
 Jozef Artim, ústredný tajomník KSS

SPLNENÉ UZNESENIA:

k bodu č. 5 : Analýza využitia priestorov materských škôl a základných škôl v zriaďovateľskej pôsobnosti mestskej časti Bratislava-Dúbravka

Uznesenie  MZ  č. 338/2009

Miestne zastupiteľstvo 
A. berie na vedomie
Analýzu využitia priestorov materských škôl a základných škôl v zriaďovateľskej pôsobnosti mestskej časti Bratislava-Dúbravka

B. odporúča
starostovi mestskej časti
prehodnotiť zmluvy o prenájme nebytových priestorov v materských školách a neobnoviť zmluvy o prenájme nebytových priestorov v materských školách  končiace 31.júla 2009

 
Plnenie: Zmluvy o prenájme nebytových priestorov v materských školách sme prehodnotili nasledovne:
- zmluva č. 85/2006 v znení dodatkov č. 1 a č. 2 v MŠ Galbavého 5,  prenajímateľ Csaba Csolti – MEDICAL POWERHOUSE sme ukončili k 31.7.2009. V uvoľnených priestoroch bude znovu  od 1.9.2009 zriadená 1 trieda MŠ.

- zmluva č. 12/2007 v znení dodatku č. 1 v MŠ Pekníkova 4, prenajímateľ Detské súkromné zariadenie Svetielko, ktorému zmluva končí k 31.7.2009 sme neukončili z dôvodu, že v tomto súkromnom zariadení sú v jednej triede umiestnené deti mladšie ako 3 roky a v druhej triede deti od 3 rokov do 6 rokov veku – sú to deti rodičov z mestskej časti Bratislava-Dúbravka. Ak by sme zmluvu zrušili, tieto deti by sme nemali kde umiestniť. 

k bodu č. 11 : Návrh na prenájom nebytového priestoru v DK Dúbravka o výmere 88 m2 Dúbravskej televízii, spol. s.r.o.

Uznesenie  MZ  č. 344/2009

Miestne zastupiteľstvo
schvaľuje 
prenájom nebytového priestoru v DK Dúbravka o výmere 88 m2 na dobu určitú od 1.4.2009 do 14.4.2014 v objekte DK Dúbravka, Saratovská 2/A, Bratislava za symbolické 1€/m2/rok pre Dúbravskú televíziu, spol. s.r.o., Bratislava, pričom náklady za služby spojené s nájmom nebytových priestorov  bude hradiť nájomca.

Plnenie: Úloha splnená. Nájomná zmluva uzavretá v zmysle uznesenia  MZ.

k bodu č. 15 : Návrh na schválenie prevodov vlastníctva obecných bytov a spoluvlastníckych podielov na zastavaných pozemkoch

Uznesenie  MZ  č. 347/2009

Miestne zastupiteľstvo 
schvaľuje
prevody vlastníctva obecných bytov a spoluvlastníckych podielov na zastavaných pozemkoch podľa nasledovného zoznamu žiadateľov :

  1.  Kotásek Ján a Kotásková Anna Bc., Landauova 10/19, 1-izbový,
  2.  Hegyi Karol, Cabanova 38/4, 2-izbový,
  3.  Brúderová Renáta, Kpt. Rašu 25/4, 2-izbový
  4.  Balážová Eva, Kpt. Rašu 23/8, 2-izbový,
  5.  Matoušková Helena, Galbavého 1/12, 1-izbový,
  6.  Biháriová Lýdia, Homolova 45/8, 1-izbový,
  7.  Neštrák Peter a Neštráková Teressa Jozefa, Ožvoldíkova 2/24, 3-izbový,
  8.  Karlákova Eva Ing., Pekníkova 11/78, 3-izbový,
  9 . Kendera Marek, Saratovská 6/39, 1-izbový,

Plnenie: Prevody vlastníctva všetkých bytov boli zrealizované, okrem bytu prevádzaného do vlastníctva p. Hegyi Karol, s ktorým je miestny úrad v jednaní.

k bodu č. 19 : Návrh na zmenu „Zásad odmeňovania poslancov MZ a členov komisií neposlancov v Mestskej časti Bratislav-Dúbravka

Uznesenie  MZ  č. 351/2009

B. ukladá 
zapracovať schválené doplnky do materiálu a vydať nové znenie „Zásad odmeňovania poslancov MZ a členov komisií neposlancov v Mestskej časti Bratislava-Dúbravka“ s účinnosťou od 1.mája 2009, podľa prílohy č. 1
Zodpovedná: zástupkyňa starostu m. č.
Termín:	15.4.2009

Plnenie: Úloha splnená v zmysle uznesenia.

k bodu č. 12: Návrh zmluvy na prenájom nebytových priestorov v budove školského objektu Bílikova 34

Uznesenie  MZ  č. 345/2009

Miestne zastupiteľstvo 

C. odporúča
starostovi mestskej časti
riešiť prenájom služobného bytu na Bílikovej 34 vo vzťahu k prevádzke a údržbe objektu a jeho zariadení

  
Pán Martin Meszároš, udané bydlisko Drobného 12, Bratislava, bol zamestnancom (v pracovnom pomere) Mestskej časti Bratislava-Dúbravka na pracovný úväzok 0,25  vo funkcii upratovač v materskej škole od 06.09.2006 do 30.06.2008.  Personálny a mzdový informačný systém eviduje u M.Meszároša aj dohody o vykonaní práce.
Vzhľadom na uvedené je pán Meszároš predvolaný na majetkovoprávne oddelenie za účelom riešenia služobného bytu.

Plnenie: prenájom služobného bytu sa rieši v zmysle odporúčania

D. ukladá 
prednostovi miestneho úradu

Dohodu o ukončení nájmu nebytového priestoru upraviť v súlade s bodom B. 3 uznesenia MZ č. 280/2008 s ohľadom na neplatnosť dodatkov č. 4 a č. 5 k zmluve č. 111/2004

Plnenie: Úloha splnená. 

NESPLNENÉ – v riešení :

K bodu č. 9: Informácia o príprave riešenia ďalšieho postupu na zabezpečenie tepla v mestskej časti Bratislava-Dúbravka  spoločnosťou Dalkia, a.s. 

Uznesenie  MZ  č. 342/2009

Miestne zastupiteľstvo
A.  berie na vedomie 
informáciu o príprave riešenia ďalšieho postupu na zabezpečenie tepla v Mestskej časti Bratislava-Dúbravka spoločnosťou Dalkia,a.s.      

B.  odporúča
starostovi mestskej časti
začať rokovanie so spoločnosťou Dalkia, a.s. o uzatvorení novej Zmluvy o nájme TEZ v súlade s odporúčaniami uvedenými v prílohe  č. 1, tohto  uznesenia.
											
											T : jún 2009
C. ukladá
prednostovi miestneho úradu

1.   po uzatvorení novej Zmluvy o nájme TEZ pravidelne vyhodnocovať v orgánoch
      samosprávy  jej plnenie.
											
											T :1x ročne

2.  v súlade s uznesením Mestského zastupiteľstva č. 496/2008 poskytovať súčinnosť
     Magistrátu hl.mesta SR Bratislavy pri spracovaní Koncepcie hl.m. SR Bratislavy v oblasti     
     tepelnej energetiky,v ktorej budú zapracované aj podmienky m.č. Dúbravka.
											
											T : podľa požiadavky

Plnenie : 
Úloha je priebežne plnená.
V súvislosti s plnením uvedeného uznesenia (bod B), požiadal starosta m.č. listom č.2648/2009 zo dňa 11.05.2009 predsedu predstavenstva spoločnosti Dalkia,a.s. o stanovisko k spracovanie návrhu novej Zmluvy o prenájme TEZ, v súlade s odporúčaniami prijatými na MZ v nadväznosti na citované uznesenie.
Na základe telefonického rozhovoru dňa 28.05.2009 s obchodným riaditeľom spoločnosti Dalkia,a.s. bol daný prísľub na predloženie stanoviska  spoločnosti k termínu konania zasadnutia MZ v júni 2009.